text:
                                       udskrift
                                            af
                        sø- & handelsrettens retsbog
                                      ____________
den 15. november 2018 kl. 10:00 blev retten sat af dommer .
der foretoges:
b-479-17
advokat boris k. frederiksen som kurator i
   virksomhed aps 1     under konkurs
mod
  sagsøgte
ingen var mødt.
der afsagdes sålydende
                                                  -2-
                                             kendelse:
indledning og parternes påstande
denne sag drejer sig om konkurskarantæne i tilknytning til behandling af konkursboet efter
     virksomhed aps 1     .
kurator, advokat boris k. frederiksen, har nedlagt påstand om, at         sagsøgte    pålægges
konkurskarantæne i tre år.
advokat david slatcher har som beskikket advokat for            sagsøgte   nedlagt påstand om
frifindelse, subsidiært at konkurskarantæne pålægges for en kortere periode end tre år.
sagen har været mundtligt behandlet.
oplysninger i sagen
     virksomhed aps 1       er stiftet den 20. marts 2003 af sagsøgte    med en selskabskapital
på 125.000 kr. selskabet ejes af       sagsøgte    med en ejerandel på 100 %.  sagsøgte    har
endvidere siden stiftelsen og frem til selskabets ophør den 27. april 2017 været registreret
som direktør i selskabet. selskabets formål var ”at drive virksomhed indenfor
filmproduktion, medievirksomhed og anden dermed beslægtet virksomhed”. selskabet
havde regnskabsår fra den 1. januar til den 31. december, og første periode løb fra den 20.
marts 2003 til den 31. december 2003. der er den 5. juli 2016 indsendt årsrapport til og med
31. december 2015 (13. regnskabsår).
selskabet blev på grundlag af en konkursbegæring, der er modtaget den 30. marts 2017 fra
skat, taget under konkursbehandling den 27. april 2017, hvor advokat boris k. frederiksen
blev udpeget som kurator. der var på dette tidspunkt tillige indgivet en egenbegæring om
konkurs den 4. april 2017.
                                                      -3-
skifteretten har den 28. august 2017 taget kurators indstilling om at indlede
konkurskarantænesag mod            sagsøgte       til følge.
kurator har herefter i et processkrift, der er modtaget den 25. september 2017, oplyst bl.a.:
      ”… selskabets registrerede adresse ved stiftelsen var               adresse 1            , post nr.1
      københavn k, hvilket også var        sagsøgtes       private adresse. i perioden fra selskabets
      stiftelse og indtil 2011 har selskabet været drevet fra i alt fem forskellige adresser.
      den 30. august 2012 ændrede selskabet adresse til                    adresse 2          , post nr. 2
      københavn v og siden 2012 skiftede selskabet adresse to til tre gange årligt. selskabet har
      siden stiftelsen således været drevet fra i alt 14 adresser, hvoraf ni af disse adresseskift er
      sket i perioden fra 2012 og indtil konkursens indtræden den 27. april 2017, hvor selskabet
      blev drevet fra       adresse 3       , 2100 københavn ø.
      selskabet har skiftet revisor flere gange siden stiftelsen. perioderne er som følger:
           •    js revision fra 20. marts 2003 indtil 23. december 2004
           •    a. christensen og w. kjærulff fra 23. december 2004 indtil 24. september 2012
           •    ap statsautoriserede revisorer i/s 24. september 2012 indtil 10. januar 2013
           •    ap statsautoriserede revisorer p/s fra 10. januar 2013 indtil 20. juni 2014
           •    aros statsautoriserede revisorer fra 20. juni 2014 og ses ikke ændret
                efterfølgende
           •    ernst og young. de har ikke været registreret som revisor for selskabet, men har
                udarbejdet seneste årsrapport fra 2015.
      kurator er ikke bekendt med begrundelsen for de mange skift i revisionen, men kan
      konstatere, at de alle uafhængigt af hinanden har peget på en manglende likviditet i
      selskabet. …
      det bemærkes, at det særligt er perioden fra 2012 og frem, indtil konkursens indtræden i
      2017, at udskiftningen i både revisionen og de adresser, som selskabet er blevet drevet fra,
      er sket.
      konkursens indtræden
      selskabets direktør      sagsøgte       har via sin advokat david slatcher i en e-mail til
      kurator af 28. april 2017 … oplyst, at årsagen til selskabets konkurs var, at skat havde
      afslået en foreslået afdragsordning, samt at en aflyst konsulentopgave og den deraf
                                              -4-
manglende indtjening ikke havde kunne imødekommes med en tilsvarende nedbringelse af
omkostninger.
uddrag af e-mail … fra advokat david slatcher …:
       ” sagsøgte fortalte på skifteretsmødet, at det var hans forventning og
       håb, at et større projekt for en kunde havde givet overskud til at kunne betale
       gælden til skat. beklageligvis viste opgaven sig mere omfattende, og opgaven
       gav efter sagsøgtes oplysning (som han gentog på skifteretsmødet) ikke
       overskud. skat var efter for mig oplyste væsentligste kreditor i selskabet.
       [...]
       det er selskabets manglende betaling af forfalden gæld til skat, som er
       udslagsgivende for konkursen, og mere konkret er skats afvisning af
       sagsøgtes tilbud om at fremskaffe/indbetale kr. 300.000 (fra 3.mand) årsag
       til selve konkursbehandlingen.”
det må på baggrund af selskabets årsrapporter imidlertid kunne konstateres, at der har
været likviditetsproblemer i selskabet over en lang årrække og en deraf følgende gradvis
opbygning af en ikke ubetydelig gæld til skat, hvorfor den primære årsag til konkursen
har været selskabets manglende likviditet.
som en følge af den betydelige og fortsat voksende restance til skat indgav skat, efter
et forgæves inddrivelsesforløb, konkursbegæring mod selskabet den 30. marts 2017 …
restancen til skat blev i konkursbegæringen opgjort til kr. 1.132.906,32,-.
…
regnskabsforhold
det kan konstateres, at der i alle selskabets årsrapporter fra 2006 og frem til konkursens
indtræden den 27. april 2017 … er påført en påtegning fra selskabets skiftende revisorer,
hvoraf det fremgår, at selskabets evne til at fortsætte driften har været forbundet med en
væsentlig usikkerhed grundet selskabets likviditetsvanskeligheder. derudover kan det
konstateres, at selskabet fra den 28. februar 2007 til den 28. februar 2008 var i
betalingsstandsning.
af selskabets årsrapport for regnskabsåret 2006 … som først er aflagt i 2008, fremgår det
således af ledelsesberetningen …:
       ”årets resultat 2006 anses ikke for tilfredsstillende.
                                              -5-
       den negative driftsudvikling i 2006 og i starten af 2007 samt den heraf
       afledte stramme likviditet nødvendiggjorde at selskabet den 28. februar 2007
       trådte i betalingsstandsning med henblik på at undersøge og vurdere
       mulighederne for at videreføre de omfattende igangværende aktiviteter og
       projekter samt foreliggende planer for nye aktiviteter.
       betalingsstandsning blev den 28. august 2007 forlænget frem til 28. februar
       2008, på hvilket tidspunkt betalingsstandsningen ophørte.
       l betalingsstandsningsperioden 28. februar 2007 - 28. februar 2008 er
       realiseret en videreførelse af selskabets aktiviteter og successivt gennemført
       en tilpasning af forholdet mellem indtægter og udgifter. sideordnet hermed
       er mulighederne for finansiel rekonstruktion undersøgt og der er fra et flertal
       af de pr. betalingsstandsningen påbegyndelse anmeldte kreditorer opnået
       tilsagn om at ville medvirke til en tvangsakkord, forudsat at de lovmæssige
       og økonomiske vilkår herfor i øvrigt vil kunne opfyldes.
       som led i rekonstruktionen indgår forventet indskud som ansvarlig
       lånekapital t. kr. 600 fra selskabsdeltager samt dennes overtagelse af
       rettigheder/pro-jekter, som er vurderet af ekstern vurderingsmand til t. kr.
       150, forudsat at selskabets direktør forestår de pågældende projekters
       videreførelse. på denne baggrund er det forventningen at forslag til
       rekonstruktion og akkordordning vil kunne fremlægges i 2. kvartal 2008.”
       (min understregning)
ovenstående påpeges også i årsrapporten for regnskabsåret 2007 …
selskabets likviditetsproblemer har været et gennemgående punkt i samtlige årsrapporter
siden 2006 og frem. revisorerne har således alle – uafhængigt af hinanden – påført
entydige påtegninger om, at der grundet likviditetsproblemer var væsentlig usikkerheder
i forhold til fortsættelsen af driften.
af selskabets årsrapport for 2012 … fremgår det;
       ”uden at modificere vores konklusion gør vi opmærksom på, at der er
       betydelig usikkerhed om selskabets evne til at fortsætte driften. vi henviser
       til note 4 i regnskabet, hvoraf det fremgår, at selskabet efter en
       restrukturering af selskabets aktiviteter forventer positiv drift og likviditet
       for det kommende regnskabsår, hvorfor årsregnskabet i overensstemmelse
       hermed er udarbejdet under forudsætning af virksomhedens fortsatte drift.”
       (min understregning)
selskabets årsrapporter for 2013 … og 2014 … har en næsten enslydende ordlyd, som
skærpes yderligere i den seneste udarbejdede årsrapport for 2015 … hvoraf det fremgår:
                                              -6-
       ”uden at modificere vores konklusion gør vi opmærksom på, at der er
       væsentligt usikkerhed om selskabets evne til at fortsætte driften. vi henviser
       til note 3 i regnskabet, hvor der redegøres for usikkerhed om
       tilstrækkeligheden af selskabets kreditfaciliteter og forventning om positiv
       resultatudvikling for 2016. det er direktionens vurdering, at selskabet kan
       indfri forventningerne om en positiv resultatudvikling, samt at selskabets
       bankforbindelse og kreditgivere vil stille det fornødne likviditetsbehov til
       rådighed.”
       (min understregning)
derudover fremgår det også af årsrapporten for 2015, at selskabets balance pr. 31.
december 2015 var på kr. 1.418.418,-. aktiverne bestod primært af immaterielle
anlægsaktiver (udviklingsprojekter under udførelse) på kr. 1.138.538, samt finansielle
aktiver på kr. 8.211, tilgodehavender på kr. 113.309 og en likvid beholdning på kr.
158.359.
passiverne bestod primært af hensatte forpligtelser i form af udskudt skat på kr. 246.755
og kortfristede gældsforpligtelser på kr. 1.186.253.
… selskabet [var] ikke i besiddelse af immaterielle anlægsaktiver på konkurstidspunktet,
ligesom der heller ikke bestod tilgodehavender og en likvid beholdning i den
størrelsesorden som anført i regnskabet. dette hænger formentlig sammen med, at
regnskabet er aflagt ca. 16 måneder forud for konkursens indtræden.
det kan på baggrund af selskabets offentliggjorte årsrapporter og udskrift fra
skattekontoen … konstateres, at selskabet over en årrække har haft betydelige problemer
med likviditeten, herunder i form af periodisk tab af egenkapital, en et-årig periode under
betalingsstandsning samt en systematisk og kontinuerlig oparbejdelse af gæld til skat.
selskabet opbyggede således i løbet af 2014, 2015 og 2016 en større gæld til skat, idet
selskabet ikke betalte den a-skat, arbejdsmarkedsbidrag og moms, som selskabet var
forpligtiget til. gælden til skat udgjorde således følgende på balancedagen i
regnskabsårene 2014-2016:
gæld til skat pr. 31. december 2014                               kr. 485.168,41
gæld til skat pr. 31. december 2015                               kr. 464.743,05
gæld til skat pr. 31. december 2016                               kr. 998.198,61
pr. 31. marts 2017 (27 dage før dekretdagen) var gælden steget til kr. 1.192.914,27,-.
aktiver og passiver
                                                   -7-
    i forbindelse med konkursdekretets afsigelse forklarede direktør              sagsøgte      i
    skifteretten, at selskabet havde tilgodehavender for omkring kr. 16.500,00,-, driftsmidler
    for cirka kr. 50.000,00-75.000,00,-, tilgodehavende depositum fra et lejet fjernlager på
    møn samt indestående ved direktørens advokat david slatcher på kr. 29.250,00,-.
    … af seneste redegørelse i medfør af konkurslovens § 125, stk. 2, af 25. august 2017 …
    fremgår, at der ikke var nogen udestående tilgodehavender, hvorfor aktiverne i boet alene
    har været indeståendet ved advokat david slatcher samt driftsmidler til en salgsværdi af
    kr. 31.556,25,-. der er ikke udsigt til dividende i konkursboet.
    der er i konkursboet anmeldt krav for i alt kr. 1.545.739,74,-. heraf udgør kr.
    158.099,81,- anmeldelse af krav fra lønmodtagernes garantifond (lg). herudover er den
    største masse krav anmeldt efter konkurslovens § 97, hvor skat er klart den største
    kreditor med et samlet krav på kr. 1.180.434,27,-.
    …
    tidligere konkurser
                                                                                virksomhed aps 2
    …     sagsøgte      har deltaget i ledelsen af en række selskaber, herunder
    virksomhed aps 3     og      virksomhed aps 4          , der alle er gået konkurs, mens
    sagsøgte   varetog ledelsen og var medlem af direktionen. de nævnte selskaber er alle gået
    konkurs i henholdsvis 2013 og 2014. …”
advokat david slatcher har i et svarskrift oplyst bl.a.:
    ”… selskabet har været forsvarligt drevet med            sagsøgte      som direktør og med
    ansatte og eksterne rådgivere til at varetage forskellige administrative opgaver, herunder
    bogføring m.v.
    selskabet har i adskillige år haft en ekstern professionel bogholder tilknyttet — i form af
      vidne    fra firmaet virksomhed aps 5 .
    selskabet gennemførte en samlet ordning med selskabets kreditorer i 2008. selskabets
    økonomiske situation adskillige år før selskabets konkurs er ikke relevant for vurderingen
    om konkurskarantæne.
    selskabet har foretaget korrekt bogføring. bogføringsbilag og den elektroniske bogføring er
    udleveret til kurator. kurator bedes bekræfte dette.
    der er ikke fra sagsøgtes side foretaget omstødelige dispositioner eller i øvrigt foretaget
    ansvarspådragende dispositioner. kurator bedes bekræfte dette.
                                                -8-
der er løbende indberettet korrekt a-skat og moms. kurator bedes bekræfte dette.
det fremgår af den i sagen fremlagte skattekonto, at selskabet pr. 31. juli 2014 alene
skylder kr. 1.248. den 31. juli 2015 udgør den aktuelle saldo på skattekonto kr. - 165.188.
i den mellemliggende periode er der naturlige udsving. det samme gør sig efterfølgende
gældende, idet skattesaldoen dog stiger. i hele perioden ses dog løbende indbetalinger.
seneste offentlige regnskab er for perioden 1. januar 2015 til 31. december 2015, hvilket
regnskab er godkendt på selskabets ordinære generalforsamling den 4. juli 2016. det
fremgår af dette regnskab, at selskabets driftsresultat var positivt med kr. 759.000 før skat
og kr. 544.000 efter skat. som følge af selskabets positive drift blev egenkapitalen delvis
reetableret, og egenkapitalen udgjorde kr. -15.000.
det skal om regnskabet for år 2015 særligt fremhæves, at revisor ikke har ment, at
revisionen har givet anledning til at tage forbehold. revisor har alene fundet det
nødvendigt at udarbejde en supplerende oplysning. i den supplerende oplysning (note 3
til årsrapporten
2015) fremgår det:
        “selskabets fortsatte drift er afhængig af, at selskabet indfrier
        forventningerne om en positiv resultatudvikling for 2016, samt at selskabets
        bankforbindelse og kreditgivere vil stille den fornødne likviditet til den
        løbende drift til rådighed. selskabets bankforbindelse og kreditgivere har ikke
        forpligtet sig til at understøtte selskabet, men det er direktionens vurdering,
        at de nuværende kreditfaciliteter kan forlænges, samt at et eventuelt udækket
        likviditetsbehov vil kunne finansieres efter behov.
        på denne baggrund er årsregnskabet udarbejdet under forudsætning af
        virksomhedens fortsatte drift.”
… [der] fremlægges udskrift af resultatopgørelse for perioden 1. januar 2016 til 31.
december 2016 samt balance. der er ikke tale om reviderede tal, men oplysningerne er fra
bogholderiet, hvor der løbende er sket bogføring. det fremgår heraf, at resultatet for
perioden 2016 var positivt med kr. 173.000 før skat, og at det konkret medførte en positiv
egenkapital på kr. 160.000. det kan i denne sammenhæng lægges til grund, at den
fortsatte drift i år 2015 og 2016 var særdeles positiv for kreditorerne som helhed.
det er korrekt, at selskabet var likviditetsmæssigt presset, men driftsresultaterne i 2015
og 2016 var positive. det bestrides, at sagsøgte skulle have fortsat driften ud over
håbløshedstidspunktet.
                                                     -9-
       for at forbedre omsætningen blev der særligt arbejdet med konceptudvikling til forøgelse
       af indtjeningsgrundlaget. nye koncepter skulle generere meromsætning hos den enkelte
       kunde, samt skaffe nye kunder til selskabet. … til illustration på kunder og opgaver
       fremlægges … en mailkorrespondance mellem                  sagsøgte       og frederikshavn
       kommune, hvor det fremgår, at der arbejdes med salg til en stor del af organisationen
       med forskellige opgaver/koncepter, der vil kunne få væsentlig betydning for selskabets
       økonomi. … [der] fremlægges en faktura fra selskabet til frederikshavn kommune
       ultimo 2014 til illustration af prisen for en 2 dages opgave.1
       … [der] fremlægges kontrakten med moderniseringsstyrelsen med enkelte underbilag.
       det var denne opgave, som        sagsøgte      forventede ville bidrage med den nødvendige
       overskudlikviditet til at kunne betale skat, men beklageligvis var der en del
       ekstraomkostninger, som konkret medførte at projektet ikke gav det nødvendige overskud.
       samtidig med ovennævnte konkrete tiltag m.v. blev der særligt med hjælp fra          vidne
       (ekstern bogholder og rådgiver) og for at selskabets finansielle situation (likviditet) rettet
       henvendelse til en række mulige långivere. dialogen med mulige långivere blev særligt
       gennemført fra foråret 2016 til hen på efteråret uden at det beklageligvis medførte accept
       af lån til selskabet. …
       i forlængelse af drøftelserne med forskellige långivere kom      sagsøgte     i dialog med en
       ekstern investor, som tilbød et lån på kr. 300.000 til brug for afdrag til skat, idet
       restgælden til skat herefter skulle afvikles. skat kunne imidlertid ikke acceptere denne
       afvikling, idet skat som minimum ønskede at modtage kr. 500.000 og idet restgælden
       skulle afvikles over maksimalt 6 måneder. da det ikke var muligt at efterkomme det ønske,
       indleverede     sagsøgte    egen-konkursbegæring for selskabet. …”
kurator har i en replik yderligere oplyst bl.a.:
       ”… selskabets kapitalberedskab
       på baggrund af de af selskabet aflagte årsrapporter … kan det konstateres, at selskabet
       siden 2006 kun har haft positiv egenkapital i regnskabsåret 2013. de øvrige år har
       selskabet haft en negativ egenkapital på mellem kr. -1.435.669,- (2006) og kr. -14.590,-
       (2015), uden at ledelsen ses at have foretaget skridt til at reetablere den, hvilket er i strid
       med ledelsens forpligtelser efter selskabslovens § 119. det bemærkes, at egenkapitalen i
       2013 kun udgjorde kr. 103.445,-, hvilket fortsat er mindre end den tegnede kapital.
1 fakturaen var på 242.778,65 kr.
                                              - 10 -
dertil kommer, at selskabet alene i 2007, 2010, 2011, 2013 og 2015 har haft overskud i
driften, og at overskuddet på intet tidspunkt har været tilstrækkeligt stort til, at
selskabets kapitalberedskab blev forsvarligt. selskabets revisorer har således i alle
årsrapporterne siden årsrapporten for regnskabsåret 2006 … påført påtegninger om, at
der grundet likviditetsproblemer var betydelig usikkerhed i forhold til fortsættelse af
driften.
   sagsøgte      valgte at fortsætte driften af      virksomhed aps 1       indtil april 2017,
uanset at selskabet siden år 2006 - bortset fra et enkelt år - havde en betydelig negativ
egenkapital, og revisorerne konsekvent gav påtegninger om usikkerhed i forhold til
selskabets fortsatte drift på grund af likviditetsproblemer.
kurator har noteret, at     sagsøgte      hvert år siden årsrapporten for regnskabsåret 2006
og indtil årsrapporten for 2011 … i ledelsesberetningen har anført, at ledelsen forventer
en positiv udvikling i aktivitet og indtjening næste år, men at den likviditetsmæssige
situation forventes fortsat at være stram. i de efterfølgende år er der ikke afgivet
ledelsesberetning i årsrapporten, men ledelsen har i stedet i noterne til årsrapporten bl.a.
anført ”ledelsen forventer en positiv drift og likviditet i det kommende regnskabsår” … og
”ledelsen ser optimistisk på fremtiden”…
…
resultatopgørelse og balance for 2016 og 2017
sagsøgte har … fremlagt et udskrift af selskabets resultatopgørelse og balance for
regnskabsåret 2016. kurator har noteret, at der er tale om ureviderede tal, hvorfor den
bevismæssige værdi af bilaget i nærværende sag er begrænset. det bemærkes bl.a., at de
reviderede tal fra årsrapporten for 2015 … ikke stemmer overens med de tal, der fremgår
under ”året før” og ”primosaldo” i resultatopgørelsen og balancen for 2016 …
det bestrides, at ”den fortsatte drift i år 2015 og 2016 var særdeles positiv for
kreditorerne”. tværtimod er selskabets gæld til skat i perioden 1. januar 2015 til 31.
december 2016 vokset med kr. 513.030,20, jf. selskabets skattekonto …
dertil kommer, at uagtet at selskabet muligvis havde et lille overskud i 2016 på kr.
173.000, formåede selskabet ikke i samme periode at afregne skyldig moms, a-skat, am-
bidrag og selskabsskat i fuldt omfang, hvorfor selskabets gæld til skat alene i 2016 blev
forøget med kr. 533.455,56, jf. selskabets skattekonto … på trods af de løbende
indbetalinger. selskabets drift i 2015 og 2016 skabte således ikke tilstrækkelig
likviditetsmæssigt råderum til, at selskabet kunne afregne selskabets løbende forpligtelser
over for skat, endsige nok til at kunne indfri selskabets gæld til skat på kr.
1.180.434,27.
                                             - 11 -
kurator har endvidere noteret, at selskabet på trods af det mulige positive driftsresultat i
2016 havde negativ likvide beholdninger, samt at der alene var potentielle debitorer per
31. december 2016 for i alt kr. 61.524,31 … selskabet havde således ikke frie midler på
mindst kr. 173.000,-, som kunne bruges til at betale selskabets kreditorer. selskabets
positive resultat i 2015 og 2016 skyldes hovedsageligt en betydelig fremgang i selskabets
anlægsaktiver bestående af udviklingsprojekter under udførelse og forudbetalinger for
immaterielle anlægsaktiver. kurator har imidlertid ikke konstateret aktiver i boet, der
modsvarer de bogførte anlægsaktiver.
det fremgår endvidere af selskabets resultatopgørelse og balance for 2017 … at der i
perioden fra 1. januar 2017 og frem til konkurstidspunktet den 27. april 2017 var et
underskud på kr. 173.008,54 før skat, hvorfor selskabets egenkapital igen var negativ. det
bemærkes, at der ligeledes er tale om ureviderede tal, som er taget fra selskabets
elektroniske bogholderi, hvor der løbende er sket bogføring.
på baggrund af ovenstående gøres det gældende, at selskabets drift i 2015 og 2016 – om
end den muligvis var positiv – ikke var tilstrækkelig til sikre, at selskabets
gældsforpligtelser blev tilbagebetalt. tværtimod voksede gælden over for bl.a. skat
kontinuerligt, ligesom selskabet ikke havde udsigt til samme positive drift i 2017.
drift efter håbløshedstidspunktet
kurator fastholder, at     sagsøgte    har handlet groft uforsvarligt, ved at han har fortsat
driften af selskabet efter det tidspunkt, hvor han burde have indset, at driften ikke kunne
videreføres uden yderligere tab for kreditorerne til følge (håbløshedstidspunktet). …
…
i forhold til kontrakten med moderniseringsstyrelsen … bemærkes det, at         sagsøgte
tidligere har forklaret … at denne opgave var direkte underskudsgivende, hvilket, når der
er tale om en opgave til kr. 1,2 mio., er ganske afgørende for en i forvejen anstrengt
likviditet. …
svar på anmodninger
…
når kurator ikke har anført forhold vedrørende bogføring, omstødelige dispositioner og
indberetninger af a-skat og moms, skal dette imidlertid ikke betragtes som, at kurator
derved har tilkendegivet, at disse er foretaget korrekt. der var meget sparsomme midler i
konkursboet ved dekretets afsigelse, og kreditorerne i konkursboet har ikke ønsket at stille
                                                   - 12 -
    sikkerhed for en mere dybdegående undersøgelse af bogføringen og eventuelt omstødelige
    forhold.
    …
    sagsøgte har … bedt kurator bekræfte, at selskabet har foretaget korrekt bogføring, og at
    bogføringsbilag og elektroniske bogføring er udleveret til kurator.
    kurator kan bekræfte, at bogføringsmaterialet er udleveret til kurator, ligesom kurator
    har haft adgang til selskabets elektroniske bogføring. kurator har ikke konstateret fejl i
    selskabets bogføring, men kurator kan ikke på den baggrund bekræfte, at selskabet har
    foretaget korrekt bogføring, idet de begrænsede midler i konkursboet ikke har muliggjort
    en udførlig undersøgelse heraf.
    …
    derudover har sagsøgte … bedt kurator bekræfte, at der fra sagsøgtes side ikke er
    foretaget omstødelige       dispositioner    eller  i øvrigt  foretaget  ansvarspådragende
    dispositioner.
    kurator kan ikke bekræfte ovenstående, da de begrænsede midler i konkursboet ikke har
    muliggjort en udførlig undersøgelse heraf. dog har kurator ikke konstateret
    omstødelseskrav, der kunne tilføre konkursboet yderligere midler, ligesom kurator ikke på
    baggrund af de overordnede undersøgelser har konstateret ansvarspådragende forhold, der
    måtte være værd at forfølge yderligere.
    …
    endelig har sagsøgtes advokat bedt kurator bekræfte, at der løbende er indberettet korrekt
    a-skat og moms.
    det fremgår af udskrift af selskabets skattekonto … at der løbende er sket indberetning af
    a-skat og moms. kurator kan ikke bekræfte, hvorvidt de løbende indberetninger er
    korrekte, da disse ikke er efterprøvet i forbindelse med behandlingen af konkursboet. …”
advokat david slatcher har i en duplik yderligere oplyst bl.a.:
    ”… foruden revisors konkrete gennemgang og stillingtagen til udviklingsomkostninger
    m.v. fremlægges til nærmere illustration en række bilag, der nærmere konkretisere, hvori
    udviklingsarbejdet bestod, og som nærmere kan illustrere, hvorledes udviklingsarbejdet
    danner baggrund for efterfølgende salg (og dermed omsætning). … [der] fremlægges to
    manualer, som blev udviklet til frederikshavn kommune. … [der] fremlægges
                                                    - 13 -
     anonymiseret , som var et projekt til vordingborg kommune. … [der] fremlægges oplæg
     til        anonymiseret          , som tillige involverede mange møder med dr.
     …
     omkostningsmæssige tiltag fra ledelsens side:
     ledelsen gennemfører løbende en række besparelsesmæssige tiltag. særligt forsøges de
     faste omkostninger at nedbringes (kurator har selv adgang til lønsedlerne):
         sagsøgte       modtager i 2015 løn indtil oktober 2015: am indkomst 2015: kr.
     503.627,73, svarende til 10 måneder af ca. kr. 50.000 + ferietillæg.              sagsøgte
     modtager i 2016 indtil december 2016: am indkomst 2016: kr. 199.957,54, svarende til
     12 mdr. af ca. kr. 16.600. den første måned i 2016 modtager           sagsøgte       kr. 50.000.
     konkret er besparelsen i løn til    sagsøgte      fra 2015 til 2016 ca. kr. 300.000.
     en medarbejder ved navn         person 1      modtager sin sidste løn september 2016 og en
     medarbejder ved navn       person 2        modtager sidste løn i august 2016.
     der flyttes tillige lejemål i flere omgange med henblik på, at lejen reduceres, uanset at
     disse flytninger på den korte bane kan kræve likviditet.
     en relativ dyr leaset audi erstattes af en billigere bil med henblik på at reducere
     omkostningerne … (salgs- og rejseomkostninger falder fra 2015 til 2016 fra kr. 594.724
     til kr. 485.405).
     øvrige forhold:
     kurator anfører … at projektet med moderniseringsstyrelsen, skulle have været
     underskudsgivende, og at det var endnu en fejlbedømmelse fra                sagsøgtes       side.
     kurators bemærkninger ses ikke at finde støtte i bilag … det var                 sagsøgtes
     forventning at et større projekt for moderniseringsstyrelsen ville give det nødvenlige
     likviditetsmæssige overskud til at betale skat, men som det er anført … medførte en
     række ekstraomkostninger i forbindelse med projektet, at hele projektet ikke kunne betale
     skat's tilgodehavende. …”
kurator har i et processkrift yderligere oplyst bl.a.:
     ”… selskabets økonomiske forhold
     i forhold til selskabets udviklingsomkostninger og de fremlagte eksempler på projekter …
     bemærkes det, at det ikke er bestridt, hvorvidt selskabet har udviklet en række projekter.
                                                - 14 -
det, der er bestridt, er, hvorvidt selskabet kunne have en realistisk forventning om, at
projekterne kunne blive til noget og indbringe omsætning. det er således i sagen
udokumenteret, at der var nogen realistisk udsigt til, at de udarbejdede projekter kunne
generere en indtægt. alle projekter forblev således på projektstadiet.
det gøres på den baggrund gældende, at det i sig selv er groft uforsvarlig
forretningsførelse, at selskabet i 2015 og 2016 – henset til de økonomiske problemer –
investerede så meget i udviklingen af nye projekter. ledelsen burde i stedet have tilpasset
driften i selskabet, herunder særligt selskabets løbende omkostninger.
de fremlagte eksempler på projekter … viser alene, at selskabet udarbejdede en række
potentielle projekter, som dog aldrig blev til noget, og derfor heller ikke genererede en
omsætning. bilagene illustrerer i øvrigt ledelsens groft uforsvarlige tilgang til selskabets
økonomiske situation, da ledelsen ikke har tilpasset driften i selskabet, men i stedet har
forestået en voldsom stigning i udviklingsomkostningerne, som ikke modsvares af en
tilsvarende stigning i omsætningen.
…
gennemførelse af besparelser
det bestrides på det foreliggende grundlag som udokumenteret, at ledelsen har foretaget
besparelsesmæssige tiltag i selskabet i 2016.
det bemærkes i den forbindelse, at selskabets udgifter til lønninger i 2015 var på kr.
1.036.489,43, mens de i 2016 steg til kr. 1.510.132,08, jf. udskrift af resultatopgørelse og
balance for 2016 … dette ses ikke at understøtte, at ledelsen har foretaget
besparelsesmæssige tiltag i forhold til selskabets ansatte – tværtimod.
derudover havde selskabet fortsat en række medarbejdere ansat på tidspunktet for
dekretets afsigelse, jf. e-mail af 28. april 2017 …
uanset om      sagsøgte      nedsatte sin egen løn og anskaffede en billigere bil – hvilket er
udokumenteret i sagen – er selskabets samlede omkostninger til lønninger steget, ligesom
salgs- og rejseomkostningerne kun er formindsket ganske lidt i 2016.
…
øvrige forhold
i forhold til det i duplikken anførte omkring kontrakten med moderniseringsstyrelsen er
parterne enige om, at kontrakten i hvert fald ikke gav overskud … da sagsøgte ikke er
enig i, at kontrakten var underskudsgivende, opfordres (1) sagsøgte til at redegøre
nærmere for kontraktens økonomi, herunder dokumentere at indtægterne ved kontrakten
udlignede udgifterne. …”
                                                - 15 -
forklaringer
   sagsøgte        har forklaret bl.a., at han er skuespiller, instruktør og underviser, og at
selskabet bl.a. har stået for filmproduktion, medievirksomhed og uddannelse mv. der har
frem til 2016 været ansat fire personer på fuld tid, herunder en bogholder og en daglig
manager. på et tidspunkt i 2016 fik selskabet endvidere knyttet kontakt til      vidne    , der
havde stor finansieringserfaring. afhørte havde selv hidtil varetaget kontakten til banker og
investorer. han drøftede endvidere løbende selskabets årsrapporter med revisorerne, og da
rapporten for 2015 forelå, spurgte han bl.a. om, hvordan revisors påtegning skulle forstås.
han fik da oplyst, at der forelå kritiske forhold, men at selskabet ikke var helt ”oppe i det
røde felt”. heller ikke andre har nævnt, at en videreførelse af driften var håbløs, og det var
heller ikke hans eget indtryk.
der er også løbende foretaget en hel del foranstaltninger med henblik på at reducere
selskabets omkostninger, idet selskabet flyttede mange gange for at reducere huslejen,
ligesom selskabet kom af med en række medarbejdere. fra 2015 til 2016 gik han endvidere
selv ned i løn, men da han havde en del lån, var der dog grænser for denne lønnedgang.
også de ansatte fik nedsat deres løn. selskabet havde behov for en stor bil, da han havde en
del kørsel til jylland, hvortil han skulle medbringe udstyr. han havde derfor anskaffet sig en
brugt audi, der dog på et tidspunkt i 2016 blev udskriftet med en brugt passat.
selskabet stod for en række udviklingsprojekter, og der blev i tilknytning hertil udviklet et
undervisningsforløb for ledelse og medarbejdere. han har hele tiden haft en forventning om,
at disse projekter kunne løfte omsætningen, og at selskabet herved kunne betale gælden til
det offentlige. hans beregninger viste, at hvis alle projekter kunne realiseres, ville det
generere en omsætning på mere end 20 mio. kr. der var tale om mange projekter, der bl.a.
involverede frederikshavns kommune, moderniseringsstyrelsen og lyngby ret. selskabet
har fået realiseret en del af projekterne, dog er dette ikke tilfældet med hensyn til projektet
med moderniseringsstyrelsen. dette skyldtes, at der opstod en række uforudsete it-
problemer, der førte til en væsentlig fordyrelse af det samlede projekt. der var endvidere
planer om, at han skulle på en landsturne, der ville indbringe selskabet mellem 300.000 kr.
                                                 - 16 -
og 400.000 kr. han har endvidere løbende søgt at skaffe investorer, herunder bl.a.
vækstfonden, der dog afslog støtte.
han har ca. hver 14. dag holdt møde med selskabets daglige leder, hvor han udover en
orientering om selskabets økonomiske forhold, forhørte sig til skats stilling. han har også
drøftet dette med konsulenten         vidne    , og det var hans indtryk, at skat var ”til at tale
med”. han havde i begyndelsen af 2017 fremskaffet ca. 350.000 kr., og selskabet tilbød at
betale dette beløb og resten over tre måneder. da skat afviste dette, indgav han på vegne af
selskabet en egenbegæring og orienterede kunderne herom. han har ikke selv været i
kontakt med skat. han ved heller ikke, om der tidligere er indgået en afdragsordning med
skat. selskabet har haft en kassekredit, men denne var indfriet, før selskabet blev taget
under konkursbehandling.
han har tidligere været involveret i tre selskaber, der er taget under konkursbehandling.
selskaberne hang sammen og måtte lukke, da en større ordre faldt bort.
    vidne     har forklaret bl.a., at han har en uddannelse inden for strategi og ledelse, at han
har arbejdet ca. 10 år som regnskabs- og økonomichef og 8½ år i revisionsbranchen. han har
i de seneste år været selvstændig.
han har ikke været ansat i nærværende selskab, men tilknyttet som konsulent. han blev
kontaktet i foråret 2016, hvor han blev bedt om at bistå med årsrapporten for 2015. der forelå
en række alvorlige problemer med bogføringen, som han fik rettet op på.
i slutningen af 2016 blev han på ny kontaktet af ledelsen. der var på dette tidspunkt et stort
pres på selskabets likviditet, og han fik til opgave at forbedre likviditetsgrundlaget. den
begrænsede likviditet medførte, at der måtte foretages en prioritering, hvor kun de
væsentligste kreditorer blev betalt. dette omfattede navnlig medarbejderne og dernæst
leverandører og kreditorer, som selskabet havde kendt i lang tid. der blev lavet aftaler med
de øvrige kreditorer, herunder henstands- og afdragsordninger. dette omfattede også skat.
                                                     - 17 -
der er i vidt omfang betalt a-skatter og am-bidrag, men der er stort set ikke betalt moms.
han mener, at der, muligvis før han blev tilknyttet, er indgået afdragsordninger med skat.
han blev også anmodet om at udarbejde en række omkostningsbesparelser på de projekter,
som selskabet udbød. disse projekter krævede dog kvalificerede medarbejdere, og han fandt
det derfor problematisk, at disse var opsagt. i årsrapporterne er der medtaget
udviklingsprojekter under aktiver, men dette er også muligt, når der er en realistisk udsigt
til, at disse kan realiseres.
han forsøgte også at fremskaffe nye opgaver til selskabet, og han var i den forbindelse i
kontakt med vækstfonden, der dog afslog at medvirke. han var endvidere i kontakt med to
banker, idet selskabet ville optage et stående lån, således at gælden, og herunder særligt til
skat, kunne indfries. han var endvidere i telefonisk kontakt med skat, der i begyndelse af
2017 havde et samlet tilgodehavende på knap 1,2 mio. kr. selskabet kunne på dette tidspunkt
kun tilbyde at afdrage kontant 350.000 kr., men skat afviste en afdragsordning, medmindre
der kunne betales 500.000 af den samlede gæld. han mener, at selskabet på
konkurstidspunktet havde en kassekredit, der var fuldt udnyttet.
da han i 2016 selv var startet som selvstændig og havde behov for indtjening, ville han ikke
have indladt sig på at yde bistand til selskabet, hvis han ikke selv troede på, at dette havde
en fremtid. han anså derfor ikke situationen for håbløs.
parternes synspunkter
parterne har i det væsentlige procederet i overensstemmelse med de fremlagte
påstandsdokumenter.
kurator har heri gjort gældende bl.a.:
        ”… den tidsmæssige betingelse
        fristdagen i denne sag er i medfør af konkurslovens § 1, stk. 1, nr. 1, den 30. marts 2017,
        idet dette er datoen for skifterettens modtagelse af konkursbegæringen.
                                              - 18 -
det er i sagen ubestridt, at      sagsøgte     var direktør i     virksomhed aps 1       senere
end et år før fristdagen, nærmere fra den 30. marts 2016 og frem til den 27. april 2017,
hvor sø- og handelsrettens skifteafdeling afsagde konkursdekret over selskabet, jf.
fremlagte selskabsrapport fra erhvervsstyrelsen …
den tidsmæssige betingelse for pålægning af konkurskarantæne er således ubestridt
opfyldt, jf. konkurslovens § 157, stk. 1, 1. pkt., 2. led.
groft uforsvarlig forretningsførelse
det gøres overordnet gældende, at          sagsøgtes       forretningsførelse har været groft
uforsvarlig, jf. konkurslovens § 157, stk. 1, 1. pkt. 3. led, og at han derfor er uegnet til at
deltage i ledelsen af en erhvervsvirksomhed, hvor        sagsøgte     ikke hæfter personligt og
ubegrænset for virksomhedens forpligtelser.
efter kurators opfattelse er der fem forhold, som bør medføre, at         sagsøgte     grundet
sin forretningsførelse skal pålægges konkurskarantæne, nemlig:
at        sagsøgtes        groft uforsvarlige forretningsførelse har påført kreditorerne
       betydelige tab (anmeldelser i boet på ca. kr. 1,5 mio.),
at     selskabet i en længere periode forud for konkursen ikke afregnede skatter og afgifter
       i overensstemmelse med den gældende afgifts- og skattelovgivning,
at        sagsøgte        har tilsidesat de forpligtelser, der efter selskabsloven påhviler
       ledelsen af et kapitalselskab,
at     selskabet har fortsat driften udover håbløshedstidspunktet ved kontinuerligt at
       opbygge restancer af a-skatter, arbejdsmarkedsbidrag og moms på et tidspunkt,
       hvor ledelsen var vidende om, at selskabet havde en større restance til skat, og at
       det var en forudsætning for virksomhedens drift, at der blev indgået en aftale om
       nedbringelse af gælden til skat, og
at        sagsøgte      i øvrigt er uegnet til at deltage i ledelsen af en erhvervsvirksomhed
       uden at hæfte personligt og ubegrænset for virksomhedens forpligtelser, idet
       sagsøgte tidligere har deltaget i en række selskaber, som alle er gået konkurs, mens
          sagsøgte     varetog ledelsen og var medlem af direktionen.
…
væsentlige tab for kreditorerne
                                              - 19 -
kurator gør for det første gældende, at betingelsen om, at der skal være lidt væsentlige tab
for kreditorerne i forbindelse med konkursen, er opfyldt, da der i konkursboet er anmeldt
krav for i alt kr. 1.545.739,74. skat er den største kreditor med et samlet krav på over
kr. 1,1 mio.
det følger af konkursrådets betænkning nr. 1525 af 2011 om konkurskarantæne (herefter
”konkursrådets betænkning”), side 94, og de almindelige bemærkninger til lovforslag nr.
131 af 30. januar 2013, side 7, at det som udgangspunkt er en betingelse for
konkurskarantæne, at den groft uforsvarlige forretningsførelse har affødt et betydeligt tab
for selskabets kreditorer. denne betingelse må på baggrund af den betydelige
kreditormasse i konkursboet efter      virksomhed aps 1      anses for opfyldt.
særligt skat vil lide et større tab, da skat i konkursbegæringen af 30. marts 2017
opgjorde gælden til kr. 1.132.906,32 … det følger dog af udskrift fra selskabets
skattekonto … at restancen efterfølgende er steget yderligere, idet den pr. 30. april 2017
kunne opgøres til kr. 1.192.114,27.
det gøres endvidere gældende, at der gælder et særligt hensyn til skat i modsætning til
private kreditorer grundet skats status som tvangskreditor.            sagsøgte       har som
direktør i selskabet forsømt at varetage hensynet til skat, der i stedet igennem en
længere årrække er blevet anvendt som en yderligere kreditfacilitet for selskabets drift, i
strid med gældende lovgivning.        sagsøgte      har dermed valgt at finansiere driften af
virksomheden ved ikke rettidig eller i tilstrækkeligt omfang at betale selskabets skyld til
skat…
der skal imidlertid ved bedømmelsen tages hensyn til de samlede tab for samtlige
kreditorer. kurator gør i den forbindelse gældende, at driften i selskabet har medført
betydelige tab også for ”private” kreditorer. der er således samlet anmeldt fordringer for
mere end kr. 1,5 mio. selskabets drift har således samlet set bevirket betydelige tab for
samtlige af selskabets kreditorer.
det gøres på den baggrund gældende, at         sagsøgte     skal pålægges konkurskarantæne
for ved groft uforsvarlig forretningsførelse at have opbygget en væsentlig restance til
selskabets kreditorer.
manglende afregning af skatter og afgifter
det gøres for det andet gældende, at       sagsøgte     ikke har sikret, at selskabet rettidigt
har betalt skatter og afgifter, idet selskabet har opbygget en betydelig restance til skat i
perioden fra juli 2014 og frem til selskabets konkurs den 27. april 2017 for a-skat,
arbejdsmarkedsbidrag og moms.
                                              - 20 -
for så vidt angår afregning af a-skat, arbejdsmarkedsbidrag og moms anerkendes det, at
selskabet løbende angav a-skat, arbejdsmarkedsbidrag og moms til skat.
selskabet har kun delvist afregnet moms siden september 2014 og frem til
konkursdekretets afsigelse, uagtet at selskabet var momsregistreret.
det er et elementært princip, at en momsregistreret virksomhed, der driver momspligtig
aktivitet, løbende og rettidig skal afregne moms over for skat. denne forpligtelse har
   sagsøgte      som ledelsen i    virksomhed aps 1       ikke iagttaget.
det følger af momslovens § 56, stk. 1, at momspligtige virksomheder for hver
afgiftsperiode skal opgøre deres afgiftstilsvar. endvidere fremgår det, at moms skal
afregnes efter reglerne i momslovens kapitel 15 samt opkrævningsloven. i henhold til
momslovens § 57, stk. 3, skal virksomheder, der har en årlig omsætning mellem kr. 5 og
kr. 50 mio., anvende kvartalet som afgiftsperiode, mens virksomheder i henhold til
momslovens § 57, stk. 4, der har en årlig omsætning på under kr. 5 mio., skal anvende
første og anden halvdel af kalenderåret som afgiftsperiode. angivelse af moms skal
foretages senest den 1. hverdag i den tredje måned efter afgiftsperiodens udløb.
opkrævningslovens § 2, stk. 4, bestemmer, at skatter og afgifter m.v. (tilsvaret) forfalder
til betaling den 1. i måneden, hvor angivelsen skal indgives, og skal indbetales senest
samtidig med angivelsesfristens udløb. forfaldsdagen for momstilsvaret er således den 1. i
den måned, hvor angivelse i henhold til momsloven skal indgives. dette betyder, at
    virksomhed aps 1        skulle indberette og indbetale momsen senest den første hverdag
i kvartalet efter afgiftsperiodens udløb. momsen for første halvdel af kalenderåret skulle
således både indberettes og indbetales den første hverdag i september måned.
idet     virksomhed aps 1        under konkurs ikke i fuldt omfang har afregnet moms for
perioden fra september 2014 og frem til konkursdekretets afsigelse, er momslovens kapitel
15 samt opkrævningslovens § 2, stk. 4, således ikke overholdt.
for så vidt angår a-skat og arbejdsmarkedsbidrag fremgår det af udskrift af selskabets
skattekonto … at selskabet løbende har foretaget indbetalinger. disse modsvarer dog ikke i
fuldt omfang selskabets angivelser af a-skat og arbejdsmarkedsbidrag, hvorfor der siden
juli 2014 kun delvist er sket afregning af a-skat og arbejdsmarkedsbidrag.
i forhold til selskabets foretagne indbetalinger skal det dog bemærkes, at indbetalingerne i
medfør af ”fifo-princippet” i bekendtgørelsen om inddrivelse af gæld til det offentlige §
4, stk. 2, er gået til dækning af gammel gæld, således at en tidligere forfalden fordring er
                                              - 21 -
blevet dækket først. dette betyder, at selskabets indbetalinger blandt andet også er gået til
dækning af tidligere forfalden gæld, herunder moms.
det følger af kildeskattelovens § 46, stk. 1, at der i forbindelse med enhver udbetaling af
a-indkomst skal indeholdes foreløbig skat i det udbetalte beløb. tilsvarende skal der ved
enhver       udbetaling      af    arbejdsmarkedsbidragspligtig     indkomst      indeholdes
arbejdsmarkedsbidrag, jf. arbejdsmarkedsbidragslovens § 7, jf. kildeskattelovens § 49 b,
stk. 1, jf. § 46, stk. 1. indeholdt a-skat og arbejdsmarkedsbidrag skal som udgangspunkt
indbetales senest den 10. i den første måned efter udløbet af kalendermåneden (dvs.
afregningsperioden), jf. opkrævningslovens § 2, stk. 5.
idet selskabet ikke konsekvent har foretaget afregning af a-skat og arbejdsmarkedsbidrag,
har    sagsøgte      som selskabets direktør ikke overholdt ovennævnte forpligtelser.
det er groft uforsvarligt og i strid med skatte- og afgiftslovgivningen at forsømme pligten
til at afregne a-skat, arbejdsmarkedsbidrag og moms, navnlig når dette finder sted
gennem en længere periode eller i et væsentligt omfang, hvilket netop er tilfældet i
nærværende sag. dette fremgår af de særlige bemærkninger til konkurslovens § 157 i
lovforslag nr. 131 af 30. januar 2013, side 21, hvor følgende bl.a. er anført omkring
vurderingen af, hvorvidt ledelsen har udvist groft uforsvarlig forretningsførelse:
       ”som eksempler på forhold, der efter en konkret vurdering kan tale for, at der
       har været tale om groft uforsvarlig forretningsførelse, kan nævnes
       tilsidesættelse i væsentligt omfang af forpligtelser med hensyn til bogføring,
       regnskabsaflæggelse, momsangivelse og momsafregning og indeholdelse og
       afregning af a-skat.” (mine fremhævninger)
i konkursrådets betænkning er der på side 96 anført følgende:
       ”selv om konkursrådet således ikke foreslår en sådan detaljeret
       lovregulering af uforsvarlighedsvurderingen, bør det dog stadig kunne indgå
       i den samlede vurdering, hvis den pågældende f.eks. i væsentligt omfang har
       tilsidesat sine forpligtelser med hensyn til angivelse af moms eller a-skat
       eller gennem længere tid ikke har afregnet moms eller a-skat.” (mine
       fremhævninger)
det fremgår således både af de særlige bemærkninger til konkurslovens § 157 og af
konkursrådets betænkning, at manglende afregning af a-skat og moms (og formentlig
ligeledes arbejdsmarkedsbidrag, idet dette knytter sig til a-skat) skal indgå i vurderingen
af forretningsførelsen.
i nærværende sag er der tale om, at          sagsøgte      kontinuerligt og systematisk har
undladt at afregne a-skat, arbejdsmarkedsbidrag og moms i fuldt omfang siden juli 2014.
                                             - 22 -
i sager om pålæggelse af konkurskarantæne lægges der typisk vægt på størrelsen af de
lidte tab, herunder størrelsen af skatte- og afgiftskravene, jf. eksempelvis ufr
2015.2700v, hvor selskabets direktør blev pålagt konkurskarantæne i 3 år. vestre
landsret lagde ved afgørelsen blandt andet vægt på følgende (mine fremhævninger):
       ”endelig må det lægges til grund, at skat har anmeldt et krav i boet på
       268.449 kr. i bl.a. skyldig a-skat og moms, og at momskravet bygger på
       foreløbige fastsættelser, da selskabet ikke har indberettet moms. under
       hensyn hertil og efter omstændighederne i øvrigt tiltræder landsretten, at d
       efter en samlet vurdering har gjort sig skyldig i groft uforsvarlig
       forretningsførelse, og at han derfor er uegnet til at deltage i ledelsen af en
       erhvervsvirksomhed. det er derfor rimeligt at pålægge d konkurskarantæne
       som sket.” (mine fremhævninger)
endvidere henvises til østre landsrets afgørelse af den 30. november 2016 i kæresagen b-
1375-16, hvor østre landsret pålagde den tidligere direktør konkurskarantæne i 2 år
alene under henvisning til selskabets skatterestance:
       ”der er siden februar/marts 2014 ubestridt ikke blevet afregnet a-skat og
       am-bidrag af selskabet, og selskabet har ubestridt ikke afregnet moms siden
       4. kvartal 2013. der er således i en samlet periode på over 1 år ikke sket
       afregning af skatter og afgifter, og dette har medført den ovennævnte
       betydelige restance til skat.
       landsretten finder, at der, som sagen foreligger oplyst, ikke har været noget
       realistisk grundlag for at forvente, at selskabets driftsresultater i sig selv
       kunne indebære, at de meget betydelige underskud, herunder i form af
       restancer til skat, som var opbygget i selskabet, kunne blive betalt.
       når henses til den meget lange periode, hvor selskabet undlod at afregne de
       betydelige skatte- og afgiftsbeløb, der løbende blev angivet, finder
       landsretten, at medlemmerne af selskabets ledelse, herunder de indkærede,
       som udgangspunkt må anses for at have udvist en sådan grov uansvarlig
       forretningsførelse, at betingelserne for pålæggelse af konkurskarantæne må
       anses for opfyldt.” (mine fremhævninger)
både omfanget af det medførte tab for skat og den anvendte fremgangsmåde må anses
for at være groft uforsvarligt, navnlig henset til selskabets størrelse.
det gøres på den baggrund gældende, at         sagsøgte       pålægges konkurskarantæne for
ved groft uforsvarlig forretningsførelse at have undladt at afregne betydelige skatte- og
afgiftsbeløb i perioden fra juli 2014 og frem til selskabets konkurs den 27. april 2017.
                                               - 23 -
ledelsesmæssige forpligtelser
det gøres for det tredje gældende, at                sagsøgte       ikke har iagttaget sine
ledelsesmæssige forpligtelser efter selskabslovens §§ 118 og 119 med den fornødne omhu
som direktør i     virksomhed aps 1        .
på baggrund af de af selskabet aflagte årsrapporter … kan det konstateres, at selskabet
siden 2006 kun har haft positiv egenkapital i regnskabsåret 2013. de øvrige år har
selskabet haft en negativ egenkapital på mellem kr. -1.435.669,- (2006) og kr. -14.590,-
(2015), uden at ledelsen ses at have foretaget skridt til at reetablere den, hvilket er i strid
med ledelsens forpligtelser efter selskabslovens § 119. det bemærkes, at egenkapitalen i
2013 kun udgjorde kr. 103.445,-, hvilket fortsat er mindre end den tegnede kapital.
dertil kommer, at selskabet i de af selskabet aflagte årsrapporter alene i 2007, 2010, 2011,
2013 og 2015 har haft overskud i driften, og at overskuddet på intet tidspunkt har været
tilstrækkeligt stort til, at selskabets kapitalberedskab blev forsvarligt. selskabets revisorer
har således i alle årsrapporterne siden årsrapporten for regnskabsåret 2006 … påført
påtegninger om, at der grundet likviditetsproblemer var betydelig usikkerhed i forhold til
fortsættelse af driften.
   sagsøgte      valgte at fortsætte driften af      virksomhed aps 1        indtil april 2017,
uanset at selskabet siden år 2006 - bortset fra et enkelt år - havde en betydelig negativ
egenkapital, og revisorerne konsekvent gav påtegninger om usikkerhed i forhold til
selskabets fortsatte drift på grund af likviditetsproblemer.
uagtet at selskabet muligvis havde et lille overskud i 2016 på kr. 173.000,- … formåede
selskabet ikke i samme periode at afregne skyldig moms, a-skat, am-bidrag og
selskabsskat i fuldt omfang, hvorfor selskabets gæld til skat alene i 2016 blev forøget
med kr. 533.455,56, jf. selskabets skattekonto … på trods af de løbende indbetalinger.
selskabets drift i 2015 og 2016 skabte således ikke tilstrækkelig likviditetsmæssigt
råderum til, at selskabet kunne afregne selskabets løbende forpligtelser over for skat,
endsige nok til at kunne indfri selskabets gæld til skat på over kr. 1,1 mio.
kurator har endvidere noteret sig, at selskabet på trods af det mulige positive
driftsresultat i 2016 havde negativ likvide beholdninger, samt at der alene var potentielle
debitorer per 31. december 2016 for i alt kr. 61.524,31. selskabet havde således ikke frie
midler på mindst kr. 173.000,-, som kunne bruges til at betale selskabets kreditorer.
selskabets positive resultat i 2015 og 2016 skyldes hovedsageligt en betydelig fremgang i
selskabets   anlægsaktiver      bestående    af  udviklingsprojekter    under    udførelse   og
forudbetalinger for immaterielle anlægsaktiver. kurator har imidlertid ikke konstateret
aktiver i boet, der modsvarer de bogførte anlægsaktiver.
                                             - 24 -
det fremgår endvidere af selskabets resultatopgørelse og balance for 2017 … at der i
perioden fra 1. januar 2017 og frem til konkurstidspunktet den 27. april 2017 var et
underskud på kr. 173.008,54 før skat, hvorfor selskabets egenkapital igen var negativ.
i en situation, hvor revisorer i selskabets årsrapporter over en lang årrække konkluderer,
at der er væsentlige usikkerheder om selskabets evne til at fortsætte driften, og selskabet
over en årrække ikke har likviditet til at afregne sine skatter og afgifter, efterhånden som
de forfalder, må det kunne forventes, at selskabets ledelse følger driften og den økonomiske
udvikling i selskabet særdeles nøje, herunder løbende sikrer sig, at selskabets
gældsforpligtelser ikke fortsat øges.
selskabets ledelse har med andre ord en forpligtelse til at sikre, at selskabets
kapitalberedskab til enhver tid er forsvarligt, herunder at der er tilstrækkelig likviditet til
at opfylde selskabets nuværende og fremtidige forpligtelser, efterhånden som de forfalder,
herunder at sikre at selskabet overholder sine forpligtelser til at betale skatter,
arbejdsmarkedsbidrag og moms.
..
… forpligtelser efter selskabslovens §§ 118 og 119 påhvilede       sagsøgte      som direktør i
   virksomhed aps 1        , hvilke han ikke ses at have iagttaget med den fornødne omhu,
idet det kan konstateres, at han ikke har foretaget de nødvendige skridt, der skulle til for at
kunne fortsætte driften, men i stedet løbende opbyggede en større og større restance til
skat fra 2014 og frem til konkursen.
fra det tidspunkt hvor selskabet begyndte at akkumulere gæld til det offentlige og øvrige
kreditorer, uden samtidig at have en tilstrækkelig overskudsgivende drift til, at gælden
kunne holdes nede og afvikles over tid, burde      sagsøgte      have indset, at fortsættelse af
selskabets drift var forbundet med betydelig risiko for væsentlige tab for kreditorerne.
kurator har noteret, at     sagsøgte     hvert år siden årsrapporten for regnskabsåret 2006
og indtil årsrapporten for 2011 … i ledelsesberetningen har anført, at ledelsen forventer
en positiv udvikling i aktivitet og indtjening næste år, men at den likviditetsmæssige
situation fortsat forventes at være stram. i de efterfølgende år er der ikke afgivet
ledelsesberetning i årsrapporten, men ledelsen har i stedet i noterne til årsrapporten bl.a.
anført ”ledelsen forventer en positiv drift og likviditet i det kommende regnskabsår” … og
”ledelsen ser optimistisk på fremtiden” …
                                                - 25 -
   sagsøgte      har således konstant haft en forventning om, at selskabets drift i det
kommende år ville være positiv, uden at det på noget tidspunkt har vist sig at holde stik
eller i øvrigt være understøttet af de faktiske forhold.
dertil kommer, at        sagsøgte       ikke har gjort tilstrækkeligt for at tilpasse selskabets
udgifter til selskabets indtjeningsgrundlag, f.eks. ved at afskedige medarbejdere. det
bestrides således på det foreliggende grundlag som udokumenteret, at ledelsen har
foretaget de nødvendige besparelsesmæssige tiltag i selskabet i 2016.
det bemærkes i den forbindelse, at selskabets udgifter til lønninger i 2015 var på kr.
1.036.489,43, mens de i 2016 steg til kr. 1.510.132,08, jf. udskrift af resultatopgørelse og
balance for 2016 … dette ses ikke at understøtte, at ledelsen har foretaget
besparelsesmæssige tiltag i forhold til selskabets ansatte – tværtimod.
derudover havde selskabet fortsat en række medarbejdere ansat på tidspunktet for
dekretets afsigelse, jf. e-mail af 28. april 2017 …
uanset om       sagsøgte     nedsatte sin egen løn og anskaffede en billigere bil – hvilket er
udokumenteret i sagen – er selskabets samlede omkostninger til lønninger steget, ligesom
salgs- og rejseomkostningerne kun er formindsket ganske lidt i 2016.
dertil kommer, at en årsløn på kr. 503.627,73 til selskabets direktør og en leaset audi
bestemt ikke er en forsvarlig sikring af selskabets kapitalberedskab – endda i en periode,
hvor selskabet havde en betydelig negativ egenkapital. først i løbet af 2016 finder
sagsøgte det nødvendigt at reducere disse omkostninger. dette på trods af, at selskabets
revisor i samtlige årsrapporter siden 2006 har påført påtegninger om, at der grundet
likviditetsproblemer var væsentlig usikkerhed i forhold til fortsættelsen af driften.
på baggrund af ovenstående gøres det gældende, at              sagsøgte      ikke har sikret, at
selskabets kapitalberedskab til enhver tid var forsvarligt, herunder fulgt driften og den
økonomiske udvikling i selskabet tilstrækkeligt nøje og sikret, at selskabets
gældsforpligtelser ikke fortsat forøges, jf. selskabslovens § 118. i stedet har     sagsøgte
haft en groft uforsvarlig tilgang til selskabets økonomiske situation og forladt sig på en
ubegrundet forventning om, at selskabets drift nok blev positiv næste år. endvidere
skærper det manglende kapitalberedskab kravene til den løbende vurdering af selskabets
kapitalbehov og pligten til at stoppe driften, når håbløshedstidspunktet er indtruffet.
drift efter håbløshedstidspunktet
                                               - 26 -
i forlængelse af ovenstående gør kurator for det fjerde gældende, at selskabets ledelse over
en længere periode har fortsat driften på et tidspunkt, hvor det burde have stået ledelsen
klart, at den fortsatte drift ville medføre en betydelig risiko for tab for kreditorerne.
ledelsen har således fortsat driften i selskabet, uagtet at der ikke var midler til at betale
selskabets kreditorer, herunder navnlig skat som tvangskreditor. selskabets kreditorer
har, som følge af ledelsens uforsvarlige økonomiske risici samt manglende evne til at følge
selskabets økonomiske udvikling under hensyntagen til den tabte egenkapital, lidt
betydelige tab.
…
henset      til   selskabets   økonomiske      situation,   herunder     selskabets    betydelige
gældsforpligtelser, burde      sagsøgte     på et langt tidligere tidspunkt have indset, at det
ikke var realistisk, at selskabets driftsresultater i sig selv kunne indebære, at selskabets
kreditorer blev betalt.     sagsøgte     burde således senest i efteråret 2016, da kontrakten
med moderniseringsstyrelsen ikke var overskudsgivende, og långiverne afslog at give
yderligere lån, have sørget for, at selskabets drift blev indstillet. derudover burde
sagsøgte på et langt tidligere tidspunkt have sørget for, at driften i selskabet blev
tilpasset eller indstillet baseret på revisorernes gentagne påtegninger om, at fortsat drift
var afhængig af yderligere likviditet. i stedet valgte        sagsøgte       at fortsætte driften
uændret og benytte skat som ufrivillig kassekredit, hvorefter skat har lidt et tab på
over kr. 1,1 mio., idet der ikke blev dividende i boet.
det er i sagen udokumenteret, at der var nogen realistisk udsigt til, at de udarbejdede
projekter, som sagsøgte har fremlagt, kunne generere en indtægt. alle projekter forblev
således på projektstadiet.
det gøres på den baggrund gældende, at det i sig selv er groft uforsvarlig
forretningsførelse, at selskabet i 2015 og 2016 – henset til de økonomiske problemer –
investerede så meget i udviklingen af nye projekter. ledelsen burde i stedet have tilpasset
driften i selskabet, herunder særligt selskabets løbende omkostninger.
i forhold til de fremlagte potentielle projekter … gøres det gældende, at de alene viser, at
selskabet udarbejdede en række potentielle projekter, som dog aldrig blev til noget, og
derfor heller ikke genererede en omsætning. bilagene illustrerer i øvrigt ledelsens groft
uforsvarlige tilgang til selskabets økonomiske situation, da ledelsen ikke har tilpasset
driften    i    selskabet,   men    i  stedet    har   forestået   en    voldsom     stigning   i
udviklingsomkostningerne, som ikke modsvares af en tilsvarende stigning i omsætningen.
                                             - 27 -
den illustrerende faktura for en 2 dages opgave … er sagen uvedkommende og viser f.eks.
ikke, hvad selskabets omkostninger forbundet med opgaven ville være.
i forhold til kontrakten med moderniseringsstyrelsen … gøres det gældende, at
kontrakten i hvert fald har medvirket til, at selskabets drift var underskudsgivende, idet
selskabet ikke kunne overholde sine løbende forpligtelser over for skat. det fremhæves i
den forbindelse, at selskabet i den periode, hvor kontrakten for moderniseringsstyrelsen
blev udført dvs. fra den 20. april 2016 til den 1. oktober 2016, forøgede restancen til
skat med kr. 261.382,84, jf. udskrift af selskabets skattekonto … selskabet har således
ikke haft tilstrækkelige indtægter til løbende at afholde selskabets forpligtelser over for
skat i samme periode.
uanset om kontraktens indtægter udlignede de direkte omkostninger, eller om kontrakten
i sig selv var underskudsgivende, er den udtryk for, at      sagsøgtes     forventninger til
indtjening på projekter ikke var realistiske, og at han drev selskabet videre længe efter
håbløshedstidspunktet på baggrund af en ubegrundet forventning om, at selskabets drift
blev positiv næste år.
det gøres på den baggrund gældende, at det må betegnes som groft uforsvarlig
forretningsførelse, at ledelsen ikke valgte at foretage sig noget samt fortsatte med at
opbygge yderligere restancer til skat efter gentagne gange at være blevet gjort bekendt
med, at det var en forudsætning for den forsatte drift, at der skete en væsentlig forbedring
af indtjeningen i selskabet.
tidligere konkurser
endelig gøres det for det femte gældende, at       sagsøgte       er uegnet til at deltage i
ledelsen af en erhvervsvirksomhed uden at hæfte personligt og ubegrænset for
virksomhedens forpligtigelser, da       sagsøgte     har deltaget i ledelsen af en række
selskaber, herunder virksomhed aps 2 , virksomhed aps 3 og         virksomhed aps 4        ,
der alle er gået konkurs, mens         sagsøgte      varetog ledelsen og var medlem af
direktionen. de nævnte selskaber er alle gået konkurs i henholdsvis 2013 og 2014.
sagsøgte må derfor have været klar over betydningen af, at der i årsrapporten for 2013 og
alle efterfølgende årsrapporter blev udtrykt ”betydelig usikkerhed om selskabets evne til at
fortsætte driften”.
det bemærkes i den sammenhæng, at det netop fremgår af de særlige bemærkninger til
konkurslovens § 157 i lovforslag nr. 131 af 30. januar 2013, side 21, at forholdene
vedrørende ledelsens eventuelle tidligere konkurser kan indgå i vurderingen af, om denne
på grund af groft uforsvarlig forretningsførelse er uegnet til at deltage i ledelsen af en
erhvervsvirksomhed.
                                                  - 28 -
    retspraksis fastslår endvidere, at det forhold, at ledelsen i et selskab tidligere har deltaget
    i flere selskaber, som er gået konkurs, mens disse varetog ledelsen og var medlem af
    direktionen, skal medtages i vurderingen af, om der forelægger groft uforsvarlig
    forretningsførelse.
    i denne sag er der netop tale om, at     sagsøgte      har været registreret som direktør i tre
    selskaber, som er gået konkurs, mens han var medlem af direktionen i de pågældende
    selskaber.
    de tidligere konkurser skal derfor også i denne sag indgå som et moment i vurderingen
    af, at   sagsøgte      er uegnet til at deltage i ledelsen af en erhvervsvirksomhed uden at
    hæfte personligt og ubegrænset for virksomhedens forpligtigelser.
    rimelighedsbetingelsen
    det gøres gældende, at det under hensyn til                   sagsøgtes         handlemåde og
    omstændighederne i øvrigt er rimeligt at pålægge ham konkurskarantæne, jf.
    konkurslovens § 157, stk. 2.
    det må ved vurderingen af, om det er rimeligt at pålægge                           sagsøgte
    konkurskarantæne, betragtes som en skærpende omstændighed, at der konsekvent
    igennem en årrække på i hvert fald tre år ikke er foretaget tilstrækkelige indbetalinger af
    a-skat, arbejdsmarkedsbidrag eller moms med den følge, at skat har lidt et ikke
    ubetydeligt tab som følge af selskabets konkurs på ca. kr. 1,1 mio.
    den omstændighed, at skat som følge af forretningsførelsen lider et tab, må anses for
    påregneligt for    sagsøgte     , herunder i særdeleshed når driften, desuagtet hensynet til
    selskabets kreditorer, blev fortsat på et tidspunkt, hvor det burde have stået ledelsen klart,
    at den fortsatte drift ville medføre en betydelig risiko for tab for selskabets kreditorer.
    karantæneperioden
    endelig gør konkursboet gældende, at        sagsøgte      skal pålægges konkurskarantæne i 3
    år, jf. konkurslovens § 158, stk. 1, idet ingen særlige grunde taler for at pålægge
    sagsøgte konkurskarantæne i en kortere periode end tre år. …”
advokat david slatcher har heri gjort gældende bl.a.:
    ”… overordnet kan det ubestridt lægges til grund:
    -    at der er sket løbende bogføring, og at selskabets bogføring - både bogføringsbilag og
         den elektroniske bogføring - er udleveret til kurator.
                                            - 29 -
- at der løbende er sket indberetning til skat for så vidt angår a-skat og moms. det
    skal særligt fremhæves, at selskabet pr. 31. juli 2014 alene skylder kr. 1.248 til skat.
    den 31. juli 2015 udgør den aktuelle saldo på skattekonto kr. - 165.188. i hele
    perioden ses dog løbende indbetalinger, uanset at saldoen konkret stiger i den sidste tid
    frem til konkursdekretet.
- at kurator ikke har konstateret omstødelseskrav eller iøvrigt konstateret forhold, som
    kunne være ansvarspådragende for      sagsøgte      .
overordnet gøres det gældende:
- at sagsøgte ikke har udvist groft uforsvarlig forretningsførelse,
- at sagsøgte ikke groft har tilsidesat sine forpligtelser efter bogføringslovens eller
    selskabslovens regler om bogføring,
- at sagsøgte ikke har fortsat driften i selskabet efter håbløshedstidspunktet,
- at der ikke i øvrigt er grundlag for at pålægge sagsøgte konkurskarantæne.
ifølge betænkning nr. 1525 om konkurskarantæne side 137 og 138 fremgår det, at der kan
være tale om groft uforsvarlig forretningsførelse, hvis der i væsentlig omfang tilsidesættes
forpligtelser med hensyn til bogføring, regnskabsaflæggelse, momsangivelse og
momsafregning og indeholdelse af afregning af a-skat. vurderingen af om en
tilsidesættelse af de nævnte pligter er væsentlig nok til at tale for, at der foreligger groft
uforsvarlig forretningsførelse, vil bero på en konkret vurdering af den enkelte sags
omstændigheder. det gøres på den baggrund gældende, at sagsøgte - efter en samlet
vurdering af sagens omstændigheder og karakteren af ledelsens dispositioner i selskabet -
ikke har udvist en så grov og uforsvarlig forretningsførelse, at han er uegnet til at deltage
i ledelsen af en erhvervsvirksomhed, jf. konkurslovens § 157. betingelserne for at pålægge
sagsøgte konkurskarantæne er derfor ikke opfyldt, og sagsøgte skal derfor frifindes for
kurators påstand.
nærmere om økonomien m.v.
det skal særligt fremhæves, at årsrapporterne var reviderede, hvilket giver den højeste
grad af sikkerhed for oplysningernes og tallenes korrekthed. det seneste reviderede
regnskab er fra år 2015 … hvor statsautoriseret revisor fra ernst & young, lars kruse,
har gennemgået det. det skal særligt fremhæves, at der ikke på noget tidspunkt er taget
forbehold for eller anført supplerende bemærkning om, at der skulle være indberettet
                                                      - 30 -
      forkert over for offentlig myndighed vedrørende a-skat og moms, og det er konkret et
      forhold, som også revisor skal tjekke i forbindelse med regnskabsudarbejdelsen.
      i forbindelse med regnskabsudarbejdelsen for 2015 har ernst & young tillige gennemgået
      og vurderet de i selskabet afholdte udviklingsomkostninger efter gældende regler. …
      revisor har ikke i forbindelse med regnskabet taget forbehold eller udarbejdet en
      supplerende bemærkning i regnskabet, hvorfor revisor har vurderet forsvarligheden,
      værdien samt aktivets tilstedeværelse - alt ud fra going concern. det forhold, at kurator i
      en konkurssituation ikke kan udnytte aktivet, gør det ikke mindre værd i forhold til
      regnskabet og ved vurderingen af        sagsøgtes       adfærd.
      det skal om regnskabet for år 2015 særligt fremhæves, at revisor ikke har ment, at
      revisionen har givet anledning til at tage forbehold. revisor har alene fundet det
      nødvendigt at udarbejde en supplerende oplysning … [jf.] den supplerende oplysning
      (note 3 til årsrapporten 2015)2
      det fremgår af regnskabet for år 2015, at selskabets driftsresultat var positivt med kr.
      759.000 før skat og kr. 544.000 efter skat. som følge af selskabets positive drift blev
      egenkapitalen      delvis     reetableret,   og      egenkapitalen udgjorde   kr.  -15.000.
      nettoinvesteringen i 2015 i udviklingsprojekter var kr. 688.000 … og resultatet før skat
      var kr. 759.000 … samlet gav det et positivt cashflow på kr. 71.000.
      … resultatopgørelsen for perioden 01.01- 31.12.2016. tallene er ikke reviderede. det
      forhold kan imidlertid ikke tages til indtægt for, at de bogførte tal ikke skulle være
      korrekte, som kurator har hævdet. tallene i resultatopgørelsen, som tillige indeholder
      2015-tal, er tilnærmelsesvis identiske med tallene i det reviderede regnskab. samlet ses
      lønomkostningerne i bogføringen for 2015 at udgøre kr. 1.036.489 mod kr. 1.015.680 i
      årsrapporten 2015. resultat før skat udgør i bogføringen for 2015 kr. 761.191 mod kr.
      759.494 i årsrapport 2015. den afsatte selskabsskat i bogføringen for 2015 er opgjort til
      kr. 214.701, hvilket er identisk med årsrapporten 2015 (kr. 214.701). resultatet efter skat
      er i bogføringen for 2015 opgjort til positive kr. 546.490 mod kr. 544.793 i årsrapporten.
      … [resultatopgørelsen] udviser et positivt resultat for år 2016 på kr. 173.358. det reelle
      resultat er formentligt højere, da en del af lønudgifterne for 2016 formentligt tillige har
      været udviklingsomkostninger.
      nettoinvestering i år 2016 i udviklingsprojekter var kr. 352.000 … og resultatet før skat
      var positivt med kr. 173.000 … samlet gav det et cashflow på kr. -179.000.
2 denne er gengivet ovenfor i forbindelse med svarskriftet.
                                                     - 31 -
       samlet cashflow år 2015 og år 2016 er beskedne kr. -108.000. i samme periode blev
       selskabets egenkapital positiv.
       samlet ses driftsresultaterne for år 2015 og 2016 således at have været positive, og
       dermed har de samlet set gavnet kreditorerne, og selskabets positive resultater for år 2015
       og 2016 modsiger kurators argumentation om, at selskabet drev virksomhed efter
       håbløshedstidspunktet - det gælder både resultatmæssigt og likviditetsmæssigt.
       indtjeningsforøgende tiltag m.v.
       ledelsen gennemfører løbende en række besparelsesmæssige tiltag. særligt forsøges de
       faste omkostninger at nedbringes (kurator har selv adgang til lønsedlerne):3
       …
       for at forbedre omsætningen blev der løbende særligt arbejdet med konceptudvikling til
       forøgelse af indtjeningsgrundlaget. … det fremgår … at der i år 2016 sælges projekter
       for kr. 1.236.000 (summen af konto 1020 og 1075) sammenholdt med kr. 0,00 i 2015. der
       skabes således merforretning på baggrund af arbejdet med udvikling af projekter m.v.4
       …”
sø- og handelsrettens begrundelse og resultat:
    virksomhed aps 1            blev den 27. april 2017 taget under konkursbehandling med fristdag
den 30. marts 2017, og fristen i konkurslovens § 157, stk. 1, løber således fra den 30. marts
2016.     sagsøgte        var fra den 20. marts 2003 og frem til den 27. april 2017 registreret som
selskabets direktør. han har således været i ledelsen i den relevante periode.
indledningsvis bemærker retten, at det ikke er godtgjort, at ledelsen har tilsidesat reglerne i
bogførings- og årsregnskabsloven, eller at der er foretaget dispositioner, der kan give
anledning til, at der rejses omstødelsessager. retten lægger endvidere til grund, at der
løbende er indberettet a-skat, am-bidrag og moms.
3 der henvises til ovenfor i duplikken under ”omkostningsmæssige tiltag fra ledelsen side”.
4 der henvises endvidere om bistand fra            og lånetiltag til ovenfor i svarskriftet in fine.
                                           vidnet
                                               - 32 -
retten finder det endvidere ubetænkeligt at lægge til grund, at selskabet igennem en meget
lang årrække har haft betydelige likviditetsmæssige problemer, og at egenkapitalen på intet
tidspunkt har været intakt. denne har tværtimod været negativ i de fleste år, også selvom
selskabet i en række år har haft overskud på driften. der har i 2016 dog været en vis positiv
udvikling med et overskud på ca. 173.000 kr. og en positiv egenkapital, der imidlertid
hovedsagelig skyldtes en forbedring af anlægsaktiverne. der var dog ikke tilstrækkelig
likviditet til at afvikle gælden til skat, der derimod blev forøget med mere end 530.000 kr.
selskabet havde i 2017 endvidere på ny et driftsunderskud og negativ egenkapital.
selskabets aktuelle gæld til det offentlige på mere end 1,1 mio. kr. er i realiteten oparbejdet
efter juli 2014 og frem til konkurstidspunktet, idet der siden juli 2014 ikke i fuldt omfang er
indbetalt a-skat og am-bidrag, ligesom der siden september 2015 heller ikke er afregnet
moms i fuldt omfang. der er dog løbende indbetalt ydelser, og den omstændighed, at
gældsstyrelsen har valgt at afskrive indbetalingerne på den ældste del af gælden, findes i
nærværende sammenhæng at være uden betydning.
retten bemærker, at der i forbindelse med den fortsatte drift af en virksomhed, må
indrømmes ledelsen et vist skønsmæssigt spillerum. der tilkommer således ledelsen et
betydeligt skøn med hensyn til vurdering af, om de foreliggende projekter var
overskudsgivende, og retten finder, at der alene er grundlag for at tilsidesætte et sådant
skøn, hvor det såvel objektivt som subjektivt er helt åbenbart, at der er begået fejl. uanset at
retten finder, at der herefter ikke er tilstrækkeligt grundlag for at tilsidesætte ledelsens
vurdering af disse projekters validitet, har ledelsen desuagtet pligt til at forholde sig til
selskabets samlede økonomiske situation – ikke mindst i dette tilfælde, hvor likviditeten var
endog meget stram, og hvor dette havde været tilfældet i en længere årrække.
retten lægger i tilknytning hertil til grund, at selskabet over de sidste år har iværksat en
række konkrete tiltag med henblik på forbedring af selskabets økonomi, herunder i form af
konceptudvikling, tilvejebringelse af konkrete projekter, reducering af omkostninger og
forsøg på fremskaffelse af ekstern finansiering, herunder optagelse af lån på 300.000 med
                                                - 33 -
henblik på nedbringelse af gælden til det offentlige samt forsøg på reduktion af
huslejeomkostninger.
de samlede lønomkostninger er dog desuagtet steget fra 2015 til 2016 fra ca. 1 mio. kr. til 1,5
mio. kr., og ledelsen har først på et meget sent tidspunkt valgt at reducere udgiften til egen
løn og herunder til bil. i samme periode er den samlede gæld til det offentlige forøget med
mere end ½ mio. kr., og uden at det er godtgjort, at dette er sket efter aftale eller som led i en
samlet ordning med gældsstyrelsen herom.
når herefter henses til, at den fortsatte drift ifølge de foreliggende årsrapporter i meget lang
tid har været forbundet med betydelig og væsentlig usikkerhed, og til at denne drift siden
juli 2014 i realiteten alene har kunnet opretholdes ved, at det offentlige blev anvendt som
kreditfacilitet, finder retten, at der i dette tilfælde foreligger et sådant misbrug, der har
karakter af groft uforsvarlig forretningsførelse, hvorfor der er grundlag for at pålægge
sagsøgte konkurskarantæne.
da der er forløbet mere end 1 år og 7 måneder, siden selskabet blev taget under
konkursbehandling, og da den lange sagsbehandlingstid ikke skyldes                   sagsøgtes
forhold, fastsættes karantæneperioden til 2 år, jf. konkurslovens § 158, stk. 1, 2. pkt.
omkostningerne er fastsat under hensyn til sagens karakter og omfang og det hermed
forbundne arbejde.
efter resultatet skal     sagsøgte     erstatte statskassens udgifter som nedenfor bestemt, jf.
konkurslovens § 165, stk. 1 og stk. 2.
                                       derfor bestemmes:
   sagsøgte      pålægges konkurskarantæne i to år.
                                                - 34 -
der tillægges kurator, advokat boris k. frederiksen, et vederlag på 30.000 kr. med tillæg af
moms i alt 37.500 kr., og der tillægges      sagsøgtes     beskikkede advokat, advokat david
slatcher, et salær på 30.000 kr. med tillæg af moms i alt 37.500 kr.
   sagsøgte     skal inden 14 dage erstatte statskassens udgifter med sagens førelse med i alt
75.000 kr. inklusiv moms.
sagen sluttet.
retten hævet.
                                             dommer
                                              (sign.)
                                          ___ ___ ___
                                 udskriftens rigtighed bekræftes
                                   sø- og handelsretten, den

source: retspraksis

LICENSE:
Creative Commons Legal Code

CC0 1.0 Universal

type: caselaw

jurisdiction: Denkmark